Kamunyas

Kamunyas () — İspaniyanıñ Kastiliya-La-Mança muhtar cemiyetindeki Toledo vilâyetindeki belediye ve şeerçik.

 Tarih 
Roma ve soñra da arap yerleşüviniñ alâmetleri mevcut. Arheologik araştırmalar vaqtında arasında yağlı lampalar, çölmek çanaqları ve bazı epigrafik qabir taşları tapıldı. İspan-roma yerleşüvleri Las-Varas, Palio ve Lerma rayonlarında, em de ispan-roma ve arap barlığınen belli olğan Los-Vilyares de Almaen adlı bölgede qayd etilgen.

Rekonkistadan soñ onıñ ğayrıdan yerleştirilmesi tahminen 1276 senesi San-Huan ordeni tarafından yapıldı. Kamunyas XVI asırnıñ ortalarına qadar Konsuegrağa bağlıkiçik bir köy edi. 1557 senesi aprelniñ 5-nde Avstriya printsessası Joanna (qardaşı II. Felipe olmağanda qırallıqta üküm sürgen) oña villazgo imtiyazını berdi, aynı vaqıtta belediye devlet hazinesine 1 059 500 maravedi tölemek kerek edi. O vaqıtta Kamunâs şeerinde 160 mesken ve 800-ge yaqın sakin yaşay edi. XVIII asırdan başlap onıñ qorçalayıcısı Aziz Nikasiy oldı.

XIX asırnıñ başında fransız basqını olıp keçti, bu ise basqıncığa qarşı partizan bölüklerniñ peyda olmasına sebep oldı. Pirenei cenki vaqtında La-Mançada ve bütün merkeziy İspaniyada esas partizan yolbaşçılarından biri Tio Kamunâs o vaqıt köyde buluna edi.

Yıllar keçken soñ, liberal fikirlerge malik mırza Luis Vilyasenor i Lopes de la Oliva şeerniñ meri ola ve kilse ile çatışmalarğa kire (atta ruhaniyni quva).

Birinci İspaniya Cumhuriyeti devrinde Kanton inqilâbı başlana ve İspaniyanıñ çeşit yerlerinde kantonlar (İspaniya Federatsiyasında öz isteginen federatsiyalanğan mustaqil devletler) meydanğa kele. Eñ bellisi Kartahena kantonı edi, bu şeerçik de öz kantonını qurdu, amma o, bir qaç künden soñ tarqalıp, bir lâtife oldı.Morales Díaz, D. (2024). El Cantón de Camuñas: republicanismo, movimiento obrero y regionalismo. Sociología Histórica, 13(1), 76–95. https://doi.org/10.6018/sh.565031

 Eali 

 İhtar 

Kategoriya:İspaniya